San Lameer Villa 2012 | LekkeSlaap
As jy op soek is na die perfekte wegbreekplek vir die vakansie dan is San Lameer die plek om te wees. Dié rustige en veilige omgewing bied iets vir alle ouderdomsgroepe en is een van die mees gesogte gholf-landgoedere aan die Suidkus van KwaZulu-Natal.
Ons bied 'n luukse selfsorg-villa met twee slaapkamers wat slaapplek vir 4 gaste het. Die villa is op die eerste verdieping geleë en uitsigte oor die tuin bied. Daar is ook 'n patio met braaigeriewe. Die kombuis, eetkamer en sitkamer-area is oopplan en daar is 'n dubbelslaapbank in die sitkamer, met volledige DStv. Die kombuis het 'n stoof, yskas/vrieskas, mikrogolfoond, wasmasjien, tuimeldroër, breekware en eetgerei.
Die eenheid is stapafstand van die Hotel en Spa, die 18-putjie-kampioengholfbaan, asook die 9-putjie-baan, swembaddens, 'n superette, 'n biblioteek, tennisbane, muurbalbane, en die rolbalsetperk. Daar is ook 'n strandmeer waar jy kano's en trapbootjies kan huur. Jy kan ook die bergfietsroetes aandurf.
Die strand het blouvlagstatus, met 'n lewensredder aan diens en daar is klimrame vir die kinders. Daar is 'n verskeidenheid bokke wat vrylik rondloop en 'n groot hoeveelheid voëlsoorte op die landgoed, asook ons eie paar inwonende Kroonarende. Kinders, ouers, drawwers, fietsryers en stappers sal die veilige en skilderagtige, subtropiese omgewing van San Lameer geniet.